CELEX: 32018D0828(01)
Language: lt
Date: 2018-08-22 00:00:00
Title: 2018 m. rugpjūčio 22 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje („Monzinger Niederberg“ (SKVN))

28.8.2018   
               
               
                  LT
               
               
                  Europos Sąjungos oficialusis leidinys
               
               
                  C 302/6
               
            
         KOMISIJOS ĮGYVENDINIMO SPRENDIMAS
         2018 m. rugpjūčio 22 d.
         dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
         
         („Monzinger Niederberg“ (SKVN))
         (2018/C 302/09)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     Vokietija pateikė paraišką dėl pavadinimo „Monzinger Niederberg“ apsaugos pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį;
                  
               
                     (2)
                  
                  
                     Komisija išnagrinėjo tą paraišką pagal Reglamento (ES) Nr. 1308/2013 97 straipsnio 2 dalį ir padarė išvadą, kad ji atitinka to reglamento 93–96 straipsniuose, 97 straipsnio 1 dalyje ir 100–102 straipsniuose nustatytas sąlygas;
                  
               
                     (3)
                  
                  
                     siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į produkto specifikaciją, paskelbtą vykstant išankstinei nacionalinei paraiškos dėl pavadinimo „Monzinger Niederberg“ apsaugos nagrinėjimo procedūrai,
                  
               NUSPRENDĖ:
         
            Vienintelis straipsnis
            Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Monzinger Niederberg“ (SKVN) specifikaciją pateikiami šio sprendimo priede.
            Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje galima paprieštarauti šio straipsnio pirmoje pastraipoje nurodyto pavadinimo apsaugai.
         
         
            Priimta Briuselyje 2018 m. rugpjūčio 22 d.
            
               
                  Komisijos vardu
               
               Pierre MOSCOVICI
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            
               „MONZINGER NIEDERBERG“
            
            
               PDO-DE-02363
            
            
               Paraiškos data: 2017 6 29
            
            BENDRASIS DOKUMENTAS
            1.   Įregistruotas pavadinimas
            
            „Monzinger Niederberg“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  4.   Vyno (-ų) aprašymas
            
            Vynui „Monzinger Niederberg“ gerą vardą pelnė veislė „Riesling“, kurios savybės geriausiai atsiskleidžia šioje gamtinėje aplinkoje. Todėl pagal SKVN leidžiama naudoti tik veislės „Weißer Riesling“ vynuoges. Būtina, kad vynuogių derlius būtų nuimamas, kai vynuogės yra Spätlese vynuogių misos svorio. Tai išskirtinai baltas, skaidrus vynas.
            
               Rūšinis vynas
            
            Rūšinis vynas visada yra subtilus, su aromate atsiskleidžiančiu švelniu obuolių ir citrusinių vaisių poskoniu, aiškiai pasireiškiančiomis mineralinėmis savybėmis ir visada tik sausas.
            Rūšinio vyno spalva gali būti nuo blankiai gelsvai žalios iki šiaudų geltonumo.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 78 °Oe
            Mažiausias liekamojo cukraus kiekis yra 25 g/l su sąlyga, kad bendrasis rūgštingumas, išreikštas vyno rūgšties g/l, yra ne mažesnis kaip 7,2 g/l. Jei rūgštingumas yra mažesnis kaip 7,2 g/l, didžiausias liekamojo cukraus kiekis yra 18 g/l.
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                        15
                     
                  
                        Mažiausia faktinė alkoholio koncentracija (tūrio %):
                     
                     
                        11
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Kabinett“
            
            Vynas „Kabinett“ visada yra subtilus, su aromate atsiskleidžiančiu švelniu obuolių ir citrusinių vaisių poskoniu, aiškiai pasireiškiančiomis mineralinėmis savybėmis ir subtilaus saldumo.
            Vynas su specialia nuoroda „Kabinett“ gali būti nuo blankiai gelsvai žalios iki šiaudų geltonumo spalvos.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 78 °Oe
            Mažiausias liekamojo cukraus kiekis: 25 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        7
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Spätlese“
            
            Vynas „Spätlese“ visada yra subtilus vynas. Jo aromate atsiskleidžia švelnus obuolių ir citrusinių vaisių poskonis ir aiškiai pasireiškia mineralinės savybės; jis gali būti įvairaus saldumo.
            Vyno su specialia nuoroda „Spätlese“ spalva gali būti nuo blankiai gelsvai žalios iki šiaudų geltonumo.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 78 °Oe
            Mažiausias liekamojo cukraus kiekis: 40 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        7
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Auslese“
            
            Vynas su specialia nuoroda „Auslese“ yra labai saldus ir paveiktas Botrytis cinerea (pilkojo pelėsio), kuris šiuo atveju yra pageidautinas dėl savo medaus ir razinų aromato.
            Vynas su specialia nuoroda „Auslese“ yra nuo šiaudų iki aukso geltonumo spalvos.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 85 °Oe
            Mažiausias liekamojo cukraus kiekis: 60 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        7
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Beerenauslese“
            
            Vynas su specialia nuoroda „Beerenauslese“ yra labai saldus ir paveiktas Botrytis cinerea (pilkojo pelėsio), kuris šiuo atveju yra būtinas dėl savo medaus ir razinų aromato.
            Vynas su specialia nuoroda „Beerenauslese“ yra nuo aukso geltonumo iki ryškiai auksinės spalvos.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 120 °Oe
            Mažiausias liekamojo cukraus kiekis: 90 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        5,5 
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Eiswein“
            
            Vynas „Eiswein“ pasižymi aiškiu vaisių poskoniu ir tuo, kad nėra jokių pelėsio Botrytis požymių. Jis yra labai saldus ir aiškiai rūgštus.
            Vynas su specialia nuoroda „Eiswein“ yra nuo aukso geltonumo iki ryškiai auksinės spalvos.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 120 °Oe
            Mažiausias liekamojo cukraus kiekis: 90 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        5,5 
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            
               Vynas su specialia nuoroda „Trockenbeerenauslese“
            
            Vynas su specialia nuoroda „Trockenbeerenauslese“ yra labai saldus, o jam būdingą medaus ir razinų aromatą iš esmės lemia pelėsio Botrytis cinerea poveikis – dėl jo vynuogės susiraukšlėja kaip razinos.
            Vynas su specialia nuoroda „Trockenbeerenauslese“ yra nuo aukso geltonumo iki ryškiai auksinės spalvos.
            Toliau išvardytos analitinės vertės, kurios turi būti nustatytos atliekant fizinę ir cheminę analizę pagal atitinkamus ES teisės aktus, yra privalomos vertės, kurias turi atitikti nuoroda ženklinami vynai.
            Mažiausias misos svoris: 150 °Oe
            Mažiausias liekamojo cukraus kiekis: 120 g/l
            Bendrosios analitinės savybės
            
                        Didžiausia bendra alkoholio koncentracija (tūrio %):
                     
                     
                         
                     
                  
                        Mažiausia faktinė alkoholio koncentracija (tūrio %):
                     
                     
                        5,5 
                     
                  
                        Mažiausias bendrasis rūgštingumas:
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre):
                     
                     
                         
                     
                  
                        Didžiausias bendras sieros dioksido kiekis (mg/l):
                     
                     
                         
                     
                  Jei analitines savybes atspindintis skaičius nėra nurodytas, taikomos Vokietijos vyno įstatymo ir atitinkamų ES teisės aktų nuostatos.
            5.   Vyno gamybos metodai
            
            a.   Pagrindiniai vynininkystės metodai
            
            Rūšinis vynas ir vynas su specialia nuoroda
            Specifinis vynininkystės metodas
            Vynas turi būti brandinamas tik skonio prasme neutraliose talpose. Tradicines ąžuolo statines leidžiama naudoti, jei susidarantis medžio aromatas nepatenka į vyną arba jo aromatas yra nežymus. Draudžiama naudoti naujas, nedideles statines, kurių talpa mažesnė kaip 600 litrų (pvz. Bordo regionui būdingas statines) dėl persismelkiančio medienos aromato.
            Dalinis alkoholio pašalinimas, koncentracija ir ąžuolo drožlių naudojimas yra draudžiami.
            b.   Didžiausia išeiga
            
            Rūšinis vynas ir vynas su specialia nuoroda
            75 hektolitrai iš hektaro.
            6.   Nustatyta geografinė vietovė
            
            Vynas „Monzinger Niederberg“ gaminamas tradicinėse Monzingeno vynuogių auginimo bendruomenės vietovėse, išsidėsčiusiose pietiniame šlaite tarp Monzingeno miesto ir B 41 išvažiavimo Nusbaumo kryptimi. Ši teritorija neapima vietovių į pietus nuo B 41, taip pat santykinai plokščių vietovių (< 15 % nuožulnis) kalno plynaukštėje.
            Iš viso SKVN „Monzinger Niederberg“ žymimo vyno gaminimo vietovės apima 27,5543 ha.
            7.   Pagrindinės vyninių vynuogių veislės
            
            
               Weißer Riesling – Riesling, Riesling renano, Rheinriesling, Klingelberger
            
            8.   Ryšys (-iai) su geografine vietove
            
            
               „Monzinger Niederberg“ – rūšinis vynas ir vynas su specialia nuoroda
            
            
                     
                        1.
                     
                     
                        Geologiniai ypatumai. Susijęs dirvožemis yra Vadernerio Šichteno darinio, kuris yra maždaug 280 mln. metų senumo konglomeratas, nuosėdinis dirvožemis. Jis randamas tik Nahės slėnyje ir dalyje Saro krašto. NET Nahės slėnyje Vadernerio Šichteno darinys randamas ir jo didelis poveikis dirvožemiui matomas (kaip kad „Monzinger Niederberg“ atveju) tik keliose vietose. Vadernerio Šichteno darinys yra daugiausiai sudarytas iš skalūno ir kvarcito, nors jame yra ir kvarco gyslų. Dėl klimatinio poveikio nuglūdintas konglomerato paviršius yra padengtas skirtingo storio derlingo humuso sluoksniu. Yra žinoma, kad skalūniniai ir kvarciniai dirvožemiai, kurie yra būdingi Vadernerio Šichteno dariniui, „Riesling“ vynams dažnai suteikia citrusinių vaisių ir obuolių aromatą. Todėl vynai „Monzinger Niederberg“ aiškiai skiriasi nuo kaimyninėse molingo dirvožemio vynuogių auginimo vietovėse pagamintų vynų, kurie labiau išsiskiria dėl savo persikų, vaisių aromato. Uolėtas dirvožemis užtikrina greitą dirvožemio išdžiūvimą po lietaus. Todėl drėgmė greitai sumažėja ir tai trukdo atsirasti nepageidaujamam pelėsiui.
                        Dėl to Botrytis cinerea, kuris yra pageidautinas specialiomis nuorodomis žymimam vynui, yra labai grynas: vynas, pagamintas net iš šiuo pelėsiu užkrėstų vynuogių, yra labai švaraus ir tiksliai apibūdinamo aromato.
                     
                  
                     
                        2.
                     
                     
                        Topografiniai ypatumai. „Monzinger Niederberg“ vynuogynai yra 160–240 m aukštyje virš jūros lygio.
                        Šiame pietinėje pusėje išsidėsčiusiame šlaite vidutinis nuolydis viršija 30 %.
                        Todėl didelis saulėtumas leidžia užtikrinti, kad vietovėse, kuriose auga „Monzinger Niederberg“ vynuogynai (net tada, kai yra išsidėstę nepageidaujamame aukštyje), dieną būna daug šilčiau nei panašiose lygumų vietovėse. Atitinkamai, vynuogės prinoksta geriau ir iš jų pagaminti vynai yra mažiau rūgštūs ir labiau prinokusių vaisių aromato.
                     
                  
                     
                        3.
                     
                     
                        Klimatiniai ypatumai. Monzingenas yra viena iš vėsesnių vynuogių auginimo vietovių prie Nahės upės. Tačiau dar svarbiau tai, kad „Monzinger Niederberg“ vynuogynai yra optimaliai orientuoti į saulę. Todėl dieną jie labai greitai įkaista. Vynuogynams didelę įtaką daro temperatūros svyravimai, t. y. saulėtomis dienomis iš slėnio pakylančios ir dirvožemį įkaitinančios šilto oro srovės. Už kelių kilometrų į šiaurę yra Zonvaldo miškas. Naktį jis tampa natūraliu vėsos šaltiniu. Kadangi didžiausios vynuogynų ploto dalys nėra tiesiogiai veikiamos šių naktį būdingų šalto oro srovių, vėsinimas vyksta lėtai. Plotas gauna apie 1 900 saulėtų valandų per metus. Vidutinė dienos temperatūra – 10 °C. Šis dienos ir nakties temperatūrų skirtumas yra daug didesnis nei rytinėse Nahės vynuogių auginimo regiono dalyse. Dėl santykinai vėsaus vynuogių auginimo klimato „Monzinger Niederberg“ vynai paprastai yra švelnesni nei šiltesnėse vyndarystės zonose, ypač esančiose žemutiniame Nahės regione.
                        Vidutinis metinis kritulių kiekis – 570 mm; auginimo sezonu iškrenta 60 % viso kritulių kiekio.
                        Santykinai nedidelis metinis kritulių kiekis ir uolėtas dirvožemis, kuriame išsilaiko labai mažas vandens kiekis, užtikrina, kad „Monzinger Niederberg“ vynuogės paprastai būna mažos. Dėl to jų aromatas yra turtingesnis ir tai atsispindi vynuose.
                     
                  
                     
                        4.
                     
                     
                        Žmogiškosios veiklos poveikis. Žmogiškosios veiklos poveikis yra pagrįstas ištisus šimtmečius besitęsiančia vynuogių auginimo tradicija. Paprastai vynmedžiai auginami ant treliažų. Jie išdėstomi eilėmis iš šiaurės į pietus. Taip užtikrinama, kad vynuogės gautų užtenkamai saulės ir būtų tinkamai vėdinamos.
                        Kalbant apie vynuogių produkciją, joms augant vyndarys gali pagerinti jų kokybę taikydamas specialias priežiūros priemones: pašalindamas lapus aplink kekę arba retindamas pačias vynuoges. Taip pat svarbios iš kartos į kartą perduodamos žinios apie specifines klimato ir geologines aplinkybes. Visų pirma, nuimant derlių svarbus dėmesys skiriamas atrankai. Sveikos žalios ar aukso geltonumo vynuogės ypač tinka kokybiškų vynų ir vynų su specialiomis nuorodomis „Kabinett“, „Spätlese“ ir „Eiswein“ gamybai. Pageidaujama, kad vynų su specialiomis nuorodomis „Auslese“, „Beerenauslese“ ir „Trockenbeerenauslese“ gamybai būtų naudojamos pilkojo pelėsio (Botrytis cinerea) paveiktos vynuogės. Sausu oru šis grybelis padeda stipriai padidinti vynuogių misos svorį ir tuo pačiu susiformuoti labai grynam medaus ir razinų aromatui. Vynui „Eiswein“ naudojamos vynuogės turi būti ne tik sveikos, bet ir natūraliai paveiktos šalnos. Siekdamas dar ankstyvame etape nuspręsti, kokios vynuogės tinka kokiems rūšiniams vynams arba vynams su specialiomis nuorodomis, vyndarys visų pirma renkasi atitinkamas vynuoges ir atitinkamą derliaus nuėmimo datą. Be to, siekiant suteikti galutiniam produktui tam tikras savybes, gali būti taikomi įvairūs laikymo rūsyje metodai. Tai visų pirma taikoma reguliuojant likutinio cukraus kiekį, kuris yra svarbus diferencijuojant rūšinius vynus, vyną su su specialia nuoroda „Kabinett“ ar „Spätlese“.
                     
                  9.   Kitos pagrindinės sąlygos
            
            
               Teisinė sistema
            
            Nacionalinės teisės aktai
            
               Kitų sąlygų tipas
            
            Papildomos su ženklinimu susijusios nuostatos
            
               Sąlygos aprašymas
            
            Kad rūšinį vyną arba vyną su specialia nuoroda būtų galima ženklinti etikete su tradiciniu terminu, kuris yra susijęs su kilmės vietos nuoroda, jis turi būti tinkamai įvertintas pagal oficialią kokybės tikrinimo procedūrą. Etiketėje turi būti nurodytas patikros numeris („amtliche Prüfungsnummer“ arba „AP-Nummer“) Jis pakeičia partijos numerį.
            
               Nuoroda į produkto specifikaciją
            
            www.ble.de/eu-qualitaetskennzeichen-wein